text: Progressivur heimsspekingur vil vera amerikanskur forseti
text: #000001
text: Progressivi politiski aktivisturin og heimspekingurin, Cornel West, boðaði í gjár frá, at hann ætlar at royna at gerast amerikanskur forseti í 2024.
text: #000003
text: 70 ára gamli Cornel West er virdur heimsspekingur, hvørs arbeiði hevur snúð seg um upprunaeyðkenni og stættir í amerikanska samfelagnum.
text: #000006
text: Hann hevur ógvuliga lítlan møguleika fyri at gerast forseti, men tað er møguleiki fyri, at hann kemur at taka atkvøður frá Joe Biden, forseta, undir valstríðnum næsta ár, skrivar Ritzau.
text: #000007
text: Í 1992 stillaði Ross Perot upp fyri ein triðja flokk. Hansara uppstilling var ein týðulig orsøk til, at tað eydnaðist Bill Clinton at vinna á George H.W. Bush, tí Perot tók veljarar frá republikanska flokkinum. Hann fekk næstan 20 milliónir atkvøður.
text: #000009
text: Nógvir eygleiðarar halda eisini, at demokraturin Al Gore hevði kunnað vunnið á George W. Bush í 2000, um hann ikki hevði mist atkvøður til Ralph Nader, sum stillaði upp fyri grøna flokkin. Nader var á atkvøðuseðlunum í fleiri sokallaðum swing-statum, harímillum Florida, har alt forsetavalið varð avgjørt við rættiliga fáum hundrað atkvøðum, tá samanum kom.
text: #000010